钦定古今图书集成/明伦汇编/氏族典/第043卷 > 《廖用贤尚友录》 > 师逵
## 钦定古今图书集成/明伦汇编/氏族典/第043卷 > 《廖用贤尚友录》 > 师逵

按《明外史师逵传》：“逵字九达，东阿人。少孤，事母至孝。
洪武中，以国子生从御史冯彬刷卷江西，为彬所劾，
逮至阙下，囚服见帝伟其貌，释之，谪御史台书案牍。
携家至京，自陈母老，乞一官以养。帝怜之，以为御史，
超迁陕西按察使。囚系千人，遣决悉当。母忧去官，庐
墓侧，不饮酒食肉者三年。成祖即位，召为兵部右侍”
郎，转吏部右侍郎。永乐四年营建北京宫殿，遣逵采
木湖湘。严刻，民不堪，多从李法良为乱。左中允周干
劾之，置不问。八年，帝北征，命总督馈饷。仁宗嗣位，进
南京户部尚书，兼掌吏部。宣德二年卒官。